ক্রিকেটের ময়দানে শাহিদ আফ্রিদির বুকের পাটা নিয়ে কারোর কোনও সন্দেহ নেই। কিন্তু, অতীতে বহু সময়ই দেখা গিয়েছে, ভারতে এসে ভারতীয়দের নিয়ে ভাল ভাল কথা বলেছেন আফ্রিদি। কিন্তু, দেশে ফিরে যখনই এই নিয়ে আক্রমণের মুখে পড়েছেন তখন একদম ১৮০ ডিগ্রি ঘুরে গিয়েছেন তিনি। 
এই ঘটনাগুলির অবশ্য সূত্রপাত ঘটেছিল ভারতেই। কিন্তু, আফ্রিদির এখনকার বুকের পাটা দেখে অবাক সকলে। কারণ, সেখানে বসেই তিনি পাকিস্তান বিদ্বেষী অবস্থানে মদত দিচ্ছেন বলে অভিযোগ উঠেছে। 
উরি-সন্ত্রাসের প্রেক্ষিতে দিন কয়েক আগেই মহারাষ্ট্র নব নির্মাণ সেনা বলিউডে কাজ করা পাকিস্তানি শিল্পীদের ভারত ছাড়তে ৪৮ ঘণ্টার সময়সীমা বেঁধে দেয়। যার জেরে ফাওয়াদ খানের মতো অভিনেতাও এখন ভারত ছেড়েছেন। আর পাকিস্তানের বিখ্যাত ক্রিকেটার শাহিদ আফ্রিদি এমএনএস-এর এই অবস্থানকে সমর্থন করতে সুর চড়িয়েছেন।
আরও পড়ুন... 
২০ বছর বয়সেই জঙ্গি! মুম্বই হামলার কায়দায় জঙ্গি ভাড়া পাকিস্তানের মাটিতে! 
কবিতায় পাকিস্তানকে চ্যালেঞ্জ ভারতীয় সেনার, ভাইরাল হল দেশপ্রেমের ভিডিও
ক্রিকেট নিয়ে খবর পরিবেশন করা বিশ্বখ্যাত একটি ওয়েবসাইটে শাহিদ আফ্রিদির বন্ধু দাবি করেছেন, এমএনএস-এর হুমকিকে শুধু সমর্থন করেই ক্ষান্ত হননি আফ্রিদি, সেই সঙ্গে বেজায় গাল পেড়ছেন ফাওয়াদ খানদের। তাঁর মতে, পাকিস্তানি শিল্পীরা কত অনায়সে বলিউডে গিয়ে কাজ করতে পারে, কিন্তু, ক্রিকেটারদের সীমান্ত পেরিয়ে ভারতে খেলতে দিতেই যত বিধিনিষেধ। 
আফ্রিদির সেই বন্ধুর দাবি, আসলে পাকিস্তানের ক্রিকেট পরিবেশ নিয়ে তিতবিরক্ত আফ্রিদি। তিনি দেশ ছাড়তে চাইছেন। এক্ষেত্রে ভারতপ্রীতি নিয়ে বড় বড় কথা বললে তাঁর নিরাপত্তা বিঘ্নিত হওয়ার আশঙ্কা থাকবে। তখন আফ্রিদি নাকি ব্রিটেনের কাছে রাজনৈতিক আশ্রয় চেয়ে সেখানে বসবাস শুরু করবেন। কিছুদিনের মধ্যে ব্রিটেনের নাগরিকত্বও পেয়ে যাবেন। এভাবেই আজহার মেহমুদ পাকিস্তানি হয়েও ব্রিটেনে শুধু বসবাস করছেন না, ভারতে চুটিয়ে আইপিএল খেলছেন। আফ্রিদিরও লক্ষ্য এখন আইপিএল। আর এই লক্ষ্যে তিনি কোনও একটা উপায়ে ইংল্যান্ডে বসবাস শুরু করতে চাইছেন। 
বেচারা আফ্রিদি! ভারতে খেলার জন্য কত কিছুই না করতে হচ্ছে তাঁকে।